पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वायरस अब तक के सबसे खतरनाक रूप में है। पहली बार 300 से अधिक का आंकड़ा भी पार कर लिया है। मंगलवार को एक ही दिन में 317 संक्रमित मिले। इसके अलावा 10 लोगों की जान भी गई है। यदि पिछले 7 दिनों के दौरान की पड़ताल की जाए तो वायरस की तेजी का अंदाजा लगाया जा सकता है। 7 दिनों से लगातार रिकार्ड तोड़ केस मिल रहे हैं।
28 अप्रैल से अब तक 1483 पॉजिटिव मिले हैं, यानी कि हर रोज 211 केस आए। इस दौरान 42 अपनों को भी खो दिया। इतनी बड़ी संख्या में केस मिलने के पीछे दो वजह है। पहली प्रदेशभर में ही तेजी से लोग संक्रमित हो रहे हैं। दूसरा ये कि सैंपलिंग काफी बड़े स्तर पर की जा रही है।
एक ही दिन में 2500 से भी ज्यादा सैंपल लिए जा रहे हैं। इतनी सैंपलिंग कोरोना की पहली लहर में भी नहीं की गई थी। डॉक्टरों की सलाह है कि इस स्थिति में घबराना या हिम्मत हारना नहीं है, बल्कि सावधान होकर कोविड नियमों की पालना करें, ताकि कोरोना से बचाव हो सके।
17735 सैंपल लिए, 1483 पॉजिटिव मिले
27 अप्रैल तक जिले में 2 लाख 623 सैंपल लिए गए थे, जिनमें 12836 रिपोर्ट पॉजिटिव मिली थी। उस समय एक्टिव केस भी 413 ही थे तथा 87 लोगों की जान गई थी। उसके बाद 28 अप्रैल से 4 मई तक कुल 17735 सैंपल लिए गए हैं। सात दिनों के हिसाब से हर रोज औसत 2533 सैंपल लिए जा रहे हैं।
इन 17735 सैंपल में से 1483 की रिपोर्ट पॉजिटिव रही। शुरूआत से अब तक 2 लाख 18 हजार 358 सैंपल लिए गए, जिनमें 14319 कुल संक्रमित मिले हैं। 14319 में से 13042 लोग कोरोना को मात देकर ठीक हो चुके हैं। सबसे अधिक चिंता इस बात की है कि 1148 सक्रिय मरीज हैं। ये सभी लोग कोरोना से लड़ रहे हैं। 405 लोगों को इलाज के लिए अस्पतालों में भर्ती कराया गया है तथा 743 मरीज घर में ही आइसोलेट हैं।
317 नए केस; 10 की जान गई, जिनमें 6 महिलाएं
मंगलवार को जिले में 317 नए संक्रमित मिले हैं तथा 10 लोगों की जान गई है। जान गंवाने वालों में 6 महिलएं हैं, जिनकी उम्र 41 से 75 की बीच है। इसके अलावा 4 पुरुष संक्रमितों ने दम तोड़ा जो कि 37 से 79 वर्ष के थे। इतनी बडी संख्या में जिंदगियां छिनना चिंता बढ़ाने वाला है।
हेल्थ बुलेटिन के अनुसार आंकड़े
विद्यार्थियों पर भी वायरस अटैक- 7 दिन में 132 केस
बेशक स्कूल-कॉलेज व अन्य संस्थान कोरोना के चलते बंद किए हुए हैं, मगर यह वायरस छोटी उम्र के बच्चों से लेकर कॉलेज युवाओं को भी चपेट में ले रहा है। इस वायरस का अटैक बड़ी संख्या में युवाओं पर हो चुका है। जिले में एक सप्ताह के दौरान 132 विद्यार्थी कोरोना संक्रमित हुए हैं।
इनमें 4 साल बच्चे से लेकर 25 साल के कॉलेज-यूनिवर्सिटी में पढ़ने वाले युवा शामिल हैं। परिवार के अन्य लोगों के साथ ही इनका संक्रमित होना अधिक चिंताजनक है, क्योंकि छोटे बच्चों केा अलग रूम में भी नहीं रखा जा सकता।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva zho_Hant eng_Latn